Lav et referat af nedenstående tekst:

Tekst:
Hver tredje dødsulykke i trafikken skyldes i en eller anden grad en uopmærksom bilist. Derfor er Nordjyllands Politi sammen med landets 11 øvrige politikredse i denne uge på jagt efter dem, der foretager sig andet end 'blot' køre bil. Det vil sige, bilister der enten taler i håndholdt mobiltelefon, indstiller deres GPS, spiser eller drikker, mens de kører. Kontrollen varer fra mandag den 6. maj til søndag den 12. maj. Indsatsen støtter Rådet for Sikker Trafiks kampagne ”Kør bil, når du kører bil” og Færdselssikkerhedskommissionens nationale handlingsplan, hvor uopmærksomhed indgår som ét af ti indsatsområder for at begrænse antallet af uheld i trafikken. Hvad laver folk bag rattet? Rigspolitiets Nationale Færdselscenter har gennemført en undersøgelse i hele landet i foråret 2017, hvor man på by-, lande- og motorveje har observeret, hvad 26.000 trafikanterne foretager sig bag rattet. Undersøgelsen slår fast, at omkring seks procent af alle førere af personbiler og varevogne under deres kørsel udfører en handling, der kan distrahere dem og tage deres fokus fra trafikken. Undersøgelsen konkluderer også, at det især er lastbilerne, som er et problem. Mens cirka seks procent af førerne af personbiler og varevogne foretager sig distraherende handlinger, når de kører på vejene, så er det tilsvarende tal for de tunge køretøjer mere end dobbelt så stort, nemlig cirka 15 procent, viser undersøgelsen.

Referat:
I denne uge sætter politiet ind med kontrol af uopmærksomme trafikanter på vejene. Det sker samtidig med kampagnen "Kør bil, når du kører bil".